પરંતુ આ બાબતે સમગ્ર ઇતિહાસમાં તેઓની ઘેરી ચૂપકીદી એ વાતની સાબિતી છે કે બાળપણમાં કોઇનું માસુમ ઇમામ હોવુ, એ એવી હકીકત છે, જે ઇમામોની જીંદગીમાં વાકેઅ થઇ છે. હુકુમત અને તે સમયના બાદશાહો પણ તે બુઝુર્ગવારોની ઇમામતની હકીકતને સમજતા હતા. અને ઇલ્મ તથા અમલના મૈદાનમાં તેઓએ જોઇ લીધુ હતુ અને તેઓ જાણતા હતા કે જો તેઓ તેમના બાળપણનું બહાનુ કાઢવા જશે, તો પણ સફળ નહીં થાય. કારણકે ઇમામનું બાળપણ હોવા છતાં ચાહે સવાલ-જવાબ હોય કે લોકો કોઇ મુશ્કેલીમાં ફસાઇ ગયા હોય અને તેમાંથી બહાર નિકળવાનો પ્રશ્ન હોય, તેઓ કોઇ એક પણ એવી વાત રજુ નથી કરી શકતા કે જેનાથી ઇમામતને કોઈ આંચ આવે.